“Stoute” webwerf wil glo Bafana Bafana borg - Maroela Media
“Stoute” webwerf wil glo Bafana Bafana borg
Dit tuisblad van Ashley Madison.
ŉ Webwerf met volwasse inhoud het glo aangebied om Suid-Afrika se sokkerspan, Bafana Bafana, met nagenoeg R10 miljoen te borg, het The Star Dinsdag berig.
Noel Biderman, stigter en hoof van die webwerf, Ashley Madison met die slagspreuk “Life is short, have an affair”, het gesê die borgskap kan die gaping vul nadat Puma onlangs sy ondersteuning vir die Suid-Afrikaanse sokkervereniging (Safa) onttrek het.
Biderman het glo ŉ brief aan Danny Jordaan, die hoof van Safa, geskryf. “Sportmanne is daarvoor bekend dat hulle egbreuk pleeg, en ons voel die verbintenis van ons webwerf met dié indrukwekkende klub se prestasie in die verlede kan ŉ kragtige vennootskap vir die toekoms skep,” het hy glo geskryf.
Dominic Chimhavi, ŉ woordvoerder van Safa, ontken egter dat hulle die brief ontvang het en het dit as ŉ bemarkingsfoefie afgemaak. “Bafana Bafana is ŉ nasionale bate en ons sal nie met iets assosieer wat ŉ bespotting daarvan gaan maak nie,” het Chimhavi gesê.
Bafana Bafana borg Safa
Polisiebeampte geskiet ná man se onderonsie met skoonma
Naal de Koker · 6 jare gelede
hulle kom heel goed reg daarmee om van hulleself ‘n bespotting te maak, en glo nie dat enige borg dit sal vererger nie